A DEPUTADA DELEGADA EN MATERIA DE TURISMO, MEDIANTE RESOLUCIÓN PRESIDENCIAL RP 2023000005, O 2 DE XANEIRO DE 2023 APROBOU AS BASESA REGULADORAS PARA A CONCESIÓN DOS “I PREMIOS TURISMO SOSTIBLE PROVINCIA DE PONTEVEDRA”
ADMINISTRACIÓN LOCAL — Provincial — Deputación Provincial (Subvencións e axudas, 13/03/2023)

EXPEDIENTE: 2022073850 ASUNTO: CONCESIÓN DOS “I PREMIOS TURISMO SOSTIBLE PROVINCIA DE PONTEVEDRA” TRÁMITE: CONCESIÓN DOS PREMIOS E AUTORIZACIÓN AO SERVIZO A deputada delegada, en uso das facultades que lle confire a normativa vixente dita a seguinte RESOLUCIÓN: A deputada delegada en materia de turismo, mediante resolución presidencial RP 2023000005, o 2 de xaneiro de 2023 aprobou as bases reguladoras para a concesión dos “I Premios turismo sostible provincia de Pontevedra” As bases reguladoras e o extracto das mesmas foron publicadas no Boletín Oficial da Provincia de Pontevedra (BOPPO) nº 4 de 5 de xaneiro de 2023. O prazo de presentación de solicitudes era de 20 días hábiles, contado a partir do día seguinte ao da publicación da convocatoria e do extracto no Boletín Oficial da Provincia de Pontevedra (BOPPO). En consecuencia, o prazo de presentación de solicitudes comezou o 9 de xaneiro de 2023 e rematou o 3 de febreiro de 2023. Consta no expediente informe do Servizo de Turismo no que se pon de manifesto a necesidade de aprobar as bases reguladoras, xa que, a Deputación de Pontevedra quere impulsar un programa de concienciación en sustentabilidade turística que permita chegar ao maior número posible de entidades do sector privado e público, de tal maneira que entre todo o ecosistema turístico da provincia se constrúa un destino sostible alienado coa Axenda 2030. Por iso, unha das accións deste programa, atópase enmarcada no Plan Estratéxico de Turismo Rías Baixas 2021-2023 e, concretamente, para desenvolver a Acción Operativa 5 da Ficha nº. 5 do Eixe 1 “Promoción e Comunicación” que textualmente expón: “. 05 Convocatoria e entrega de premios a empresas e entidades turísticas pola posta en marcha de iniciativas sostibles e experiencias baseadas en valores locais. Ditos premios entregaranse na Gala Anual de Turismo Rías Baixas.”. Isto levarase a cabo mediante un procedemento de libre concorrencia que garante o cumprimento dos principios de participación, obxectividade e transparencia da actuación administrativa, cumprindo así as consideracións establecidas no artigo 3 da Lei 40/2015, de 1 de outubro, de Réxime Xurídico do Sector Público. O procedemento non contén obrigas económicas para a Deputación de Pontevedra. Mediante resolución presidencial 2019014186 de 1 de agosto de 2019 a Presidenta da Deputación de Pontevedra delega na deputada Ana Laura Iglesias González as atribucións derivadas do Servizo de Turismo. En consecuencia, visto o que antecede e a normativa de pertinente aplicación Primeiro.- Conceder os premios primeiro, segundo e terceiro ás seguintes entidades: Segundo.- Autorizar ao Servizo de Turismo a citar aos premiados para recoller o seu correspondente premio na Gala de Turismo 2023 que terá lugar o 10 de marzo de 2023 no Auditorio Mar de Vigo. Asinado dixitalmente na data que figura á marxe. Contra a presente resolución, que pon fin á vía administrativa, poderá interpoñer un recurso potestativo de reposición ante o mesmo órgano que o ditou no prazo dun mes, contado a partir do día seguinte ao desta notificación (artigos 112 e 124 da Lei 39/2015, de 1 de outubro, do procedemento administrativo común das Administracións Públicas) ou ben, directamente, un recurso contencioso-administrativo ante o Xulgado do Contencioso-Administrativo de Pontevedra no prazo establecido no artigo 46 da Lei 29/1998, de 13 de xullo, reguladora da xurisdición contencioso-administrativa. Todo iso sen prexuízo de que poida utilizar calquera outro recurso que estime conveniente.